钦定古今图书集成/明伦汇编/氏族典/第277卷 > 王化
## 钦定古今图书集成/明伦汇编/氏族典/第277卷 > 王化

按《明外史谭纶传》：“王化，字汝赞，广西马平人。父尚学，
职方郎中。化登乡荐，嘉靖四十年，新置平远县，授化
知县，以击贼檀岭，有知兵名。田坑贼梁国相，既降复
叛，化寄妻子会昌，而身率乡兵往击。贼连败，乃纵反
间会昌，言化已殁，化妻计氏恸哭自刎。化怒，追贼益
急，获国相于石子岭。迁潮州府同知，举卓异，超擢广”
东副使。巡抚吴百朋以贪黩劾之，削籍。巡按赵淳荐
其知兵，乃命以佥事饬惠、潮兵备。久之，考察罢。